[{"text_idx": "#000000", "text": "Arabako metalgintzako langileak kalera atera dira, mahai negoziatzailearen bezperan"}, {"text_idx": "#000001", "text": "Mobilizazio berriak egin ditugu Arabako metalgintzan, hitzarmen duin baten defentsan, azken asteetan egindako protesten dinamikari segida emateko; oraingoan, ostiraleko mahai negoziatzailearen bezperan."}, {"text_idx": "#000002", "text": "Auto karabanak, elkarretaratzeak, propaganda banaketa enpresetan eta poligonoetan... denetarik egiten ari gara, modu bateratuan, LAB, ELA, CCOO, USO, ESK eta CGT sindikatuak. Manifestazio jendetsu bat ere egin genuen Gasteizen, non 1.500 pertsona inguru bildu ziren metalaren hitzarmen duin baten alde, lan-baldintza duinen alde."}, {"text_idx": "#000004", "text": "Baina Arabako metalgintzako langileek argi diote: Aski da! Nahikoa da! Patronalaren immobilismoaren aurrean, bide bakarra geratzen zaigu: borroka. Borrokatu behar dugu gure helburuak lortzeko:"}, {"text_idx": "#000005", "text": "Soldata duinak, orain bizitzaren kostua igotzen zaigunean.Lanaldia jaistea.Azpikontratetan subrogazioa.Kontratazioan prekaritatearekin amaitzea.Emakumeen diskriminazioa ezabatzea.Gure laneko osasuna bermatzea.Errelebo-kontratua, erretiro duina errazteko, plantilak be- rrituz.Kontziliazioaeta erantzunkidetasunabultzatzea.Formazio Duala eta praktikakduintzea."}, {"text_idx": "#000006", "text": "Azken batean, Arabako metalgintzan lan-baldintza duinen alde borrokatu behar dugu. Argi izan behar dugu soilik gure aktibazioarekin mugiaraziko ditugula enpresaburuak. Arabako metalgintza borrokan dago: Gasteizko kaleetan zehar mobilizatu gara, baina borroka areagotu egingo da."}, {"text_idx": "#000007", "text": "Mobilizazioekin jarraituko dugu, aktibazioarekin, enpresetan, poligonoetan, kaleetan, baita ezer alda ez dadin negoziazioa bahitzen dutenengana ere. Eta noski, grebak egingo ditugu, patronala mugituko da presioa egiten badiogu eta greba funtsezkoa izango da: metalgintzako enpresak geldituko ditugu gure eskubideak aktibatzeko."}, {"text_idx": "#000008", "text": "Gure esku dago: aukera historikoa dugu Arabako metalgintzan lan-baldintza duinak lortzeko. Sei sindikatu gara, dozenaka batzorde eta ordezkari sindikal, milaka langile... lortuko dugu!"}, {"text_idx": "#000009", "text": "Greba Feminista Orokorra prestatzeko martxan gaude"}, {"text_idx": "#000010", "text": "Gasteizko kale garbiketan absentismoa pizgarriekin gutxitu nahiak langileen osasunaren eta lan-baldintzen merkantilizazioa baino ez dakar"}, {"text_idx": "#000011", "text": "Osasun publikoaren defentsan, Asuncion klinikako langileen lan-baldintzek eta etorkizunak erdigunean behar dutela aldarrikatu dute"}, {"text_idx": "#000012", "text": "Arabako egoitza pribatuetako eta etxebizitza komunitarioetako langileak kalera itzuliko dira beraien lehen hitzarmen probintziala eskatzeko"}, {"text_idx": "#000013", "text": "Berriz salatu dugu Estellerriko osasun arreta publikoa desegiten ari direla, ospitaleko gerentziaren eta Gobernuaren beraren utzikeriagatik"}]